**Megállapodás**

amely létrejött, egyrészről

**Balatonhenye Község Önkormányzata**, (a továbbiakban: Megbízó - Önkormányzat) (8275 Balatonhenye, Kossuth L. u. 54.) képviseletében: Kovács Csaba Károly polgármester,

másrészről

Kővágóörs Község Önkormányzata, (a továbbiakban: Közreműködő - Önkormányzat) 8253 Kővágóörs, Petőfi u. 2.)képviseletében: Horváth Dezső polgármester,

másrészről

**Kővágóörsi Közös Önkormányzati Hivatal** (a továbbiakban: Megbízott- Hivatal) (8254 Kővágóörs, Petőfi u. 2.) képviseletében: Tóthné Titz Éva jegyzőt helyettesítő aljegyző

között,

az önkormányzatok előzetes döntéseire figyelemmel 2017. szeptember 4. hatállyal, határozott időre 2017. szeptember 4-től 2018. december 31-ig terjedő időszakra.

Előzmények: Balatonhenye Község Önkormányzata részéről igény merült fel a Balatonhenyei adó ügyek tekintetében a hivatali létszám bővítésére, új adónem bevezetésével kapcsolatos többlet feladatok, valamint adóügyi ellenőrzések lebonyolításával kapcsolatos feladatok ellátására. Ezen igény miatt a Kővágóörsi Közös Önkormányzati Hivatal Szervezeti és Működési Szabályzata módosításra került, mely lehetőséget biztosít a Hivatali létszám ilyen irányú bővítésére. A Közös Hivatalhoz tartozó települések határozatukkal jóváhagyták a hivatal ilyen irányú létszámbővítését azzal, hogy a létszámbővítéssel kapcsolatosan felmerülő költségeket kizárólag Balatonhenye Község Önkormányzata viseli.

1.) Az Önkormányzat megbízza a Hivatalt, hogy az Önkormányzati adó ügyek feladat ellátásának tekintetében a Hivatal létszámát egy fő részmunkaidős (négyórás) köztisztviselői létszámmal bővítse.

2.) Az Önkormányzat vállalja, a Kővágóörsi Közös Önkormányzati hivatalban 2017. szeptember 4. napjától 2018. december 31. napjáig 1 fő részmunkaidőben (négy órában) foglalkoztatott köztisztviselő foglalkoztatásával kapcsolatosan felmerült költségek Hivatalnak történő megtérítését.

3.) Balatonhenye Község Önkormányzata a foglalkoztatással kapcsolatosan felmerült költségeket 2017. évre vonatkozóan 2017. október 31-ig, 2018. évre vonatkozó költségeket minden negyedévre az adott negyedév első hónapjának végéig utalja a Kővágóörs Község Önkormányzat ……….számlájára. Kővágóörs Község Önkormányzata a beérkezett hozzájárulást intézmény finanszírozás keretében adja tovább a Kővágóörsi Közös Önkormányzati Hivatal részére. A ténylegesen felmerült költségek vonatkozásában a végleges elszámolás 2017. évre vonatkozóan 2018. év január 20-ig, 2018. évre vonatkozóan minden negyedévet követő hónap 20-ig történik. A jelenlegi költségekről a megállapodás 1. melléklete ad tájékoztatást.

4.) A Hivatal vállalja, hogy az e feladatra felvett köztisztviselő kizárólag Balatonhenye adóigazgatással kapcsolatos ügyeiben jár el, a jegyző által részére kiadott munkaköri leírása alapján látja el feladatait.

5.) Felek kötelesek a megállapodás időtartama alatt folyamatosan, a jóhiszeműség és tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást a megállapodásban foglalt teljesítésről és minden olyan számottevő kérdésről, mely a teljesítésre kihatással lehet.

6.) Szerződést bármelyik fél felmondhatja. Megbízó Önkormányzat által történő felmondása esetén a Megbízó köteles megtéríteni a Megbízottnak a felmondással okozott kárt, kivéve, ha a felmondásra a Megbízott Hivatal szerződésszegése miatt került sor.

7.) A Megbízott Hivatal részéről nem minősül szerződésszegésnek, amennyiben a meghirdetett állást nem tudja betölteni.

8.) Felek az esetleges jogvitáikat elsődlegesen békés úton, tárgyalások útján kívánják rendezni.

9.) Jelen Megállapodás nem szabályozott kérdéseiben a Polgári Törvénykönyvről szóló 2013. évi V. törvény rendelkezései az irányadóak.

10.) A Megbízó-Önkormányzat a Megállapodást a …./2017.( ) Képviselő-testület határozatával

a Közreműködő-Önkormányzat a Megállapodást a …./2017.( ) Képviselő-testület határozatával

hagyta jóvá.

A Megállapodást kötő felek a Megállapodást, elolvasást és értelmezést követően, mint akaratukkal mindenben megegyezőt, helybenhagyólag írták alá.

Balatonhenye, 2017. szeptember 19.

Kovács Csaba Károly Horváth Dezső

Balatonhenye Község Önkormányzat Kővágóörs Község Önkormányzat

polgármester polgármester

Tóthné Titz Éva

jegyzőt helyettesítő aljegyző

pénzügyi ellenjegyző:

Danis Orsolya Kirnbauer Viktorné Kissné Pintér Ágnes

pénzügyi ügyintéző pénzügyi ügyintéző pénzügyi ügyintéző

Megállapodás 1. sz. melléklete

**A Kővágóörsi Közös Önkormányzati Hivatalba felvett egy fő részmunkaidős (négy órás) köztisztviselő foglalkoztatási költségei:**

1. Illetmény 135.075,-Ft/hó
2. Illetmény járulékai 29.717,-Ft/hó
3. Cafatéria 12.418,-Ft/hó
4. Cafatéria járulékai 4.275,-Ft/hó
5. Munkába járás (tervezett összeg) 21.900,-Ft/hó
6. Kiküldetés (tervezett összeg) 3.100,-Ft/hó

Összesen: 206.485,-Ft/hó

Az illetmény + illetmény járulékai + cafatéria + cafatéria járulékai a mindenkori hatályos jogszabály alapján kerül megállapításra, így annak összege a jogszabályi változást követően változhat.

A munkába járás és kiküldetés összege a tényleges teljesítés alapján változhat a fent leírt tervezett összeghez képest.